Maġġoranza assoluta ta' impjiegi inħolqu fil-privat F'Settembru tas-sena li għaddiet, l-ammont ta' nies reġistrati li qed jaħdmu full-time żdied b'4.6%, skont l-Uffiċju Nazzjonali tal-Istatistika. Dan meta mqabbel mal-istess xahar ta' sena qabel. F'sena, l-ammont ta' nies fix-xogħol żdied b'3.5%, u laħaq l-185, 259. Dan kien l-aktar dovut għal żieda ta' 7,928 fejn jidħlu dawk li jaħdmu full time, u tnaqqis ta' 1,717 f'dawk li huma persuni jfittxu impjieg. Ta' min jinnota li l-impjieg full-time fis-settur privat żdied b'7,549. Jiġifieri l-maġġoranza assoluta tal-impiegi li nħolqu kienu fil-privat. L-iktar setturi li kkontribwixxew lejn żieda fl-impjiegi kienu dawk relatati mal-arti, rikreazzjoni, u divertiment. L-ammont ta' nies reġistrati li qed jaħdmu full-time u self-employed żdied b'428. L-istess statistika tindika li żied ukoll ix-xogħol part time rreġistrat bħala impjieg ewlieni.